Умумтаълим мактабларининг ўқувчиларни қамраб олиш тизимини тартибга солиш, таълим-тарбия сифат ва самарадорлигини янада ошириш мақсадида илм масканларида бир қатор таъмирлаш ва реконструкция ишларини олиб бориш, қўшимча ўқув биноларини қуриш режалаштирилган. Жумладан, жорий йилда инвестиция дастури асосида 1 та янги мактаб қурилади, 27 тасида реконструкция ва 13 тасида мукаммал таъмирлаш ишлари амалга оширилади ва бунга бюджетдан жами 78,171 миллиард сўм маблағ ажратилган. Шунингдек, 32 та мактабда спорт зали қурилиши белгиланган бўлиб, бунга 31.070 миллиард сўм маблағ йўналтирилмоқда.